SERVISNÁ ZMLUVA

*uzavretá podľa § 269 ods.2 Obchodného zákonníka v  znení neskorších predpisov (ďalej len „Obchodný zákonník“) a v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov (ďalej len „ZoVO“)*

*(ďalej len „zmluva“)*

**Zmluvné strany**

* 1. **Objednávateľ :**

Obchodné meno: **Fakultná nemocnica s poliklinikou F.D. Roosevelta Banská Bystrica**

Sídlo: Nám. L.Svobodu 1, 975 17 Banská Bystrica

V zastúpení: Ing. Miriam Lapuníková, MBA – riaditeľka

 IČO: 00165549

IČ DPH: SK2021095670

Bankové spojenie: Štátna pokladnica

IBAN: SK3581800000007000278282

SWIFT: SPSRSKBAXXX

Zriadená: Zriaďovacou listinou MZ SR č. 1842/90-A/II-I z 18.12.1990 v znení neskorších zmien

 (ďalej len „objednávateľ“)

* 1. **Poskytovateľ:**

Obchodné meno: ......................................................

Sídlo: .......................................................

V zastúpení: ......................................................

IČO: ..........................................................

IČ DPH: ..........................................................

Bankové spojenie: ............................................................

IBAN: ...........................................................

Zapísaný v: ..........................................................

 (ďalej len „poskytovateľ“)

 (ďalej len „zmluvné strany“)

 **Článok l.**

**Úvodné ustanovenia**

Táto zmluva sa uzatvára ako výsledok verejného obstarávania v zmysle ZoVO. Objednávateľ na obstaranie predmetu tejto zmluvy použil postup verejného obstarávania – zákazku s .......................................hodnotou.

**Článok II.**

**Predmet zmluvy**

1. Predmetom tejto zmluvy je záväzok poskytovateľa v prospech objednávateľa vykonávať pozáručný servis a pravidelnú údržbu RTG systémov s C ramenom od výrobcu Philipsl (ďalej len „servis“) na základe podmienok tejto zmluvy a záväzok objednávateľa zaplatiť za tieto služby cenu podľa článku V. tejto Zmluvy.
2. Predmetom servisu budú nasledovné zariadenia: RTG BV Endura 9“, v.č. 534 (rok výroby 2007), RTG BV Endura 9“, v. č. 594 (rok výroby 2011), RTG BV Endura 12“, v.č. 4826 (rok výroby 2017), RTG BV Endura 12“, v.č. 4827 (rok výroby 2017) (ďalej len „zariadenie“).
3. Servisom sa na účely tejto Zmluvy rozumie:
4. vykonávanie pravidelných preventívnych prehliadok predpísaných výrobcom RTG systémov, ktoré budú zahŕňať hlavne: kompletnú kontrolu funkčnosti, premazanie pohyblivých/mechanických častí, testovanie systémov a meranie – kontrola dodávky žiarenia – min. 2x ročne, v celkovom počte 2 pracovných dní za kalendárny rok pre každý prístroj samostatne;
5. všetky práce spojené s opravami zariadenia
6. práca servisného technika spojený s opravami zariadení vrátane servisných zásahov a preventívnych prehliadok;
7. výkon pozáručného servisu a pravidelnej údržby realizovaný prostredníctvom autorizovaného servisného technika;
8. elektrické revízie zariadenia vykonávané oprávnenou osobou – min. 1x ročne;
9. poskytovanie servisnej podpory na diaľku;
10. pravidelná aktualizácia software zariadenia predpísaná výrobcom zariadenia vrátane udelenia licencie ak je potrebná
11. ~~pravidelný upgrade zariadenia, ktorý bude kompatibilný s informačných systémom objednávateľa~~

h) aktualizácie zariadenia – update, ktorý bude kompatibilný s DICOM štandardom

1. udržiavanie prevádzky schopnosti hardvérovej časti RTG systémov.

 **Článok III.**

**Povinnosti zmluvných strán**

1. **Poskytovateľ sa zaväzuje:**
2. vykonávať preventívne prehliadky, servis a úlohy priebežnej podpory riadne a včas za podmienok dohodnutých touto zmluvou;
3. preventívne prehliadky a servis vykonávať na základe písomnej objednávky (požiadavky) vystavenej objednávateľom;
4. písomne upozorniť objednávateľa na potrebu vykonania pravidelnej preventívnej prehliadky predpísanej výrobcom
5. odovzdať objednávateľovi písomný záznam o servise zariadení, ktorý bude obsahovať popis vykonaných servisných prác, zoznam náhradných dielov, ak boli použité;
6. postupovať s odbornou starostlivosťou;
7. na požiadanie umožniť určeným zamestnancom objednávateľa výkon kontroly plnenia zmluvy;
8. včas informovať objednávateľa o všetkých dôležitých skutočnostiach, súvisiacich s predmetom zmluvy, ktoré môžu ohroziť alebo obmedziť plnenie zmluvy zo strany poskytovateľa, prípadne spôsobiť nedodržanie stanovených termínov plnenia zmluvy;
9. v prípade potreby vykonať školenie zodpovedných pracovníkov tak, aby spĺňalo kritéria na obsluhu zariadení, stanovených výrobcom;
10. mať k dispozícii všetky originálne náhradné diely v potrebnom množstve, ktoré budú potrebné k prípadnej oprave, údržbe zariadenia vrátane dodávky vákuových výrobkov – zosilňovač obrazu a RTG žiarič;
11. zabezpečiť dostupnosť prevádzky zariadení – Uptime zariadení min. 95% (8 hodín denné/247 pracovných dní v roku).
12. **Objednávateľ sa zaväzuje**:
13. zabezpečiť prístup zamestnancov poskytovateľa do miesta plnenia za účelom plnenia predmetu zmluvy, za podmienky, že zamestnanci poskytovateľa budú sprevádzaní zodpovednou osobou objednávateľa,
14. zabezpečiť, že v čase medzi pravidelnými preventívnymi prehliadkami budú dodržané všetky odporúčania a inštrukcie dané servisným pracovníkom poskytovateľa pre zabezpečenie funkčnosti a bezpečnosti zariadenia,
15. zabezpečiť prevádzkové podmienky v priestoroch kde sú nainštalované zariadenia na základe opodstatnených požiadaviek poskytovateľa;
16. určiť kvalifikovaného zamestnanca, ktorý bude zodpovedný za hlásenia porúch poskytovateľovi.
17. Zmluvné strany sa dohodli, že požiadavky na vykonanie pozáručného servisu a pravidelnej údržby (Článok IV. Zmluvy) budú zhotoviteľovi oznámené elektronicky formou e-mailu na adresu ................... /doplní poskytovateľ/.

 Zodpovednými osobami sú

 **- na strane poskytovateľa:** ........................................................,

kontakt: e-mail: .....................

tel.:  .....................

 mobil: .....................

1. Zmluvné strany sa dohodli, že za riadne doručenú požiadavku sa považuje jedine tá, ktorá je preukázateľná prostredníctvom potvrdenia o doručení e-mailu. Za účelom vyhnutia sa akýmkoľvek omylom a problémom, ktoré môžu vzniknúť pri doručovaní, je objednávateľ oprávnený overiť si telefonicky na vyššie uvedených číslach doručenie každej požiadavky.

**Článok IV.**

**Termín a spôsob plnenia zmluvy**

1. Servis bude vykonávaný v sídle objednávateľa s výnimkou služby na diaľku.
2. Pravidelná údržba sa bude vykonávať počas platnosti tejto Zmluvy na základe písomnej objednávky alebo písomného upozornenia poskytovateľa na potrebu vykonania pravidelnej preventívnej prehliadky predpísanej výrobcom.
3. Služba na diaľku – pripojenie k zariadeniu na diaľku sa bude vykonávať do 4 hod. od písomného nahlásenia poruchy poskytovateľovi emailom, prípadne od nahlásenia telefonicky prostredníctvom HelpDesku. Poskytovateľ je povinný poskytovať službu na diaľku v pracovných dňoch v čase od 8.00 hod. do 16.00 hod.
4. Servis sa bude vykonávať priebežne počas platnosti tejto zmluvy na základe písomnej (e-mail) objednávky zo strany objednávateľa. Doba odozvy poskytovateľa od písomného nahlásenia poruchy objednávateľom je do 6 hodín. Objednávateľ je povinný riadne uviesť dôvod pre potrebu servisného zásahu tak, aby poskytovateľovi bolo zrejmé predovšetkým miesto plnenia, druh poruchy a potreba určitého náhradného dielu.
5. Poskytovateľ sa zaväzuje v rámci servisu začať s odstraňovaním porúch najneskôr do 24 hodín po doručení objednávky e-mailom. Do plynutia uvedenej lehoty sa nezapočítavajú dni pracovného pokoja, pracovného voľna a štátom uznané sviatky.
6. Poskytovateľ sa zaväzuje odstrániť poruchu bez použitia náhradných dielov do 24 hod. od nástupu servisného technika na opravu.
7. V prípade, že na odstránenie poruchy je potrebné použiť náhradné diely, sa poskytovateľ zaväzuje odstrániť poruchu do troch pracovných dní od nástupu servisného technika na opravu. Ak sa pri odstránení poruchy vymenia diely zariadenia, poskytovateľ je povinný pôvodné diely zariadenia zlikvidovať na svoje vlastné náklady. Poskytovateľ sa zaväzuje, že v prípade výmeny náhradného dielu, ktorý môže byť vnímaný ako nebezpečný odpad, zabezpečí ekologickú likvidáciu vymeneného náhradného dielu do 30 dní odo dňa výmeny, pričom o tejto skutočnosti je povinný predložiť kupujúcemu kópiu potvrdenia o ekologickej likvidácii náhradných dielov, najneskôr však do 15 dní odo dňa likvidácie.
8. ~~Poskytovateľ sa zaväzuje pravidelne aktualizovať software zariadenia predpísaný výrobcom zariadenia – pravidelný upgrade zariadenia, ktorý bude kompatibilný s informačných systémom objednávateľa.~~

8. Poskytovateľ sa zaväzuje aktualizovať software zariadenia predpísaný výrobcom zariadenia – update, ktorý bude kompatibilný s DICOM štandardom.

1. Zabezpečenie prístupu na miesto plnenia a jeho prípravy pre vykonanie servisu v zmysle predložených podmienok poskytovateľa sa považuje za nevyhnutnú súčinnosť objednávateľa v zmysle tejto Zmluvy.
2. Ostatné termíny plnenia predmetu zmluvy v prípade potreby písomne upravia zástupcovia oboch zmluvných strán.
3. Do doby odozvy sa nezapočíta čas od 16.00 hod. do 08.00 hod. počas pracovných dní a dni pracovného voľna a pracovného pokoja, kedy sa plynutie doby odozvy prerušuje a pokračuje nasledujúci pracovný deň od 08.00 hod.
4. Poskytovateľ je vzhľadom na rozsah plnenia oprávnený plniť svoje záväzky z tejto zmluvy aj prostredníctvom subdodávateľov.
5. Poskytovateľ v plnom rozsahu zodpovedá za výber svojich subdodávateľov a/alebo spolupracujúcich tretích osôb.
6. Pokiaľ poskytovateľ použije na plnenie svojich záväzkov podľa tejto zmluvy tretiu osobu, subdodávateľa, zodpovedá tak, akoby záväzok z tejto zmluvy plnil sám.
7. Poskytovateľ je povinný oznámiť objednávateľovi bezodkladne akúkoľvek zmenu údajov o subdodávateľovi a rovnako tak prípadnú zmenu subdodávateľa a jeho údaje.
8. Poskytovateľ je povinný písomne predložiť objednávateľovi na odsúhlasenie každého subdodávateľa.
9. Ak sa na poskytovateľa a/alebo jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, poskytovateľ je povinný dodržať túto povinnosť počas celej doby platnosti a účinnosti tejto zmluvy, pričom sa zaväzuje rovnako zabezpečiť plnenie tejto povinnosti všetkými jeho subdodávateľmi. V prípade, ak počas plnenia tejto zmluvy dôjde k právoplatnému výmazu niektorého subdodávateľa z registra partnerov verejného sektora, je poskytovateľ povinný okamžite ukončiť plnenie tejto zmluvy prostredníctvom takéhoto subdodávateľa.

**Článok V.**

**Cena**

1. Cena Diela v rozsahu stanovenom v tejto zmluve je stanovená dohodou zmluvných strán v súlade so Zákonom NR SR č. 18/1996 Z. z. o cenách v znení neskorších predpisov ako cena maximálna a konečná.
2. Cena za celý predmet zmluvy je ................eur bez DPH (slovom: ................ eur)

DPH 20% ................ eur (slovom: ....... eur)

Cena za celý predmet zmluvy je .................s DPH (slovom: ............ eur)

1. V cene sú zahrnuté všetky servisné práce uvedené v čl. III. bode 3, ale aj prípadné cestovné náklady od výjazdu servisného technika a späť, všetky náklady, ktoré budú súvisieť s prácami na zariadení: opravy, údržba a výmena náhradných dielov, prípadné udelenie licencie .
2. Cena za vykonanie servisu je splatná na základe faktúry vystavenej poskytovateľom, prílohou ktorej musí byť vyplnený a oboma zmluvnými stranami podpísaný protokol o odovzdaní a prevzatí prác. resp. servisný záznam
3. K fakturovaným cenám bude uplatnená DPH v zmysle platných právnych predpisov SR.
4. Poskytovateľ je oprávnený požadovať len také zmeny dohodnutej zmluvnej ceny, ktoré vyplývajú zo zmien daňových predpisov *(zmena výšky zákonnej sadzby DPH)*.
5. Poskytovateľ nie je oprávnený realizovať naviac práce, ktoré nie sú predmetom tejto zmluvy, bez predchádzajúceho písomného súhlasu objednávateľa. Na odsúhlasenie je poskytovateľ povinný predložiť rozsah potrebných naviac prác, ktoré je potrebné vykonať a ich nacenenie.

**Článok VI.**

**Platobné a fakturačné podmienky**

1. Úhrada ceny za plnenie predmetu zmluvy podľa čl. V. bude vykonaná bankovým prevodom na základe mesačných faktúr vystavených poskytovateľom na objednávateľa po splnení príslušného plnenia predmetu zmluvy podľa čl. II. tejto zmluvy.
2. Zmluvné strany sa dohodli, že poskytovateľ vytaví faktúru objednávateľovi najneskôr do 4. dňa nasledujúceho mesiaca, za ktorý bol servis poskytnutý.
3. Dohodnutá lehota splatnosti faktúr a prípadných opravných faktúr je 60 dní odo dňa ich doručenia druhej zmluvnej strane. Dňom splnenia peňažného záväzku je deň pripísania finančných prostriedkov na účet poskytovateľa. Preddavky z ceny servisu objednávateľ neposkytuje.
4. Zmluvné strany sa dohodli, že poskytovateľ vystaví objednávateľovi elektronickú faktúru. Za elektronickú faktúru sa pre účely tejto zmluvy považujú faktúry, opravné doklady k faktúram (dobropisy, ťarchopisy, storná).
5. Zmluvné strany sa dohodli, že internými kontrolnými mechanizmami zabezpečia vierohodnosť a neporušenosť údajov uvedených v elektronických faktúrach vystavených a doručených na základe tejto zmluvy. Žiadna zmluvná strana nie je oprávnená a nebude do už vystavenej a doručenej elektronickej faktúry zasahovať, ani meniť jej obsah.
6. Obe zmluvné strany sú povinné zabezpečiť riadne uchovávanie a archiváciu faktúr v zmysle § 76 zákona o DPH, zaručujúce vierohodnosť pôvodu, neporušiteľnosť obsahu a čitateľnosť elektronických faktúr po celú dobu úschovy.
7. Objednávateľ uhradí dohodnutú cenu poskytovateľovi na základe faktúry vystavenej poskytovateľom, zaslanej z e-mailovej adresy: .................. /doplní poskytovateľ/ a doručenej objednávateľovi na e-mailovú adresu: ekonomicke@nspbb.sk a na emailovú adresu, z ktorej bola objednávka zaslaná. Zmluvné strany tiež vyhlasujú, že majú prístup k týmto e-mailovým adresám, ich použitie nie je blokované u žiadnej zo zmluvných strán a že prístup majú iba oprávnení zamestnanci.
8. Faktúra musí byť vystavená v súlade s platnými právnymi predpismi, musí obsahovať všetky náležitosti účtovného a daňového. Faktúra musí obsahovať aj odvolávku na číslo tejto zmluvy.
9. Elektronická faktúra sa bude považovať za doručenú druhej zmluvnej strane v okamihu zaslania e-mailovej správy.
10. Zmluvné strany vyhlasujú, že postup podľa tejto zmluvy považujú za dostatočný na to, aby nebolo možné zmeniť obsah žiadnej vystavenej elektronickej faktúry.
11. Faktúra musí obsahovať všetky náležitosti uvedené v § 74 ods. 1 zákona č. 222/2004 Z.z. o DPH v platnom znení a číslo zmluvy objednávateľa. Ak faktúra nebude obsahovať všetky požadované náležitosti, alebo bude v nej uvedený nesprávny údaj, je to dôvod na vrátenie faktúry. Objednávateľ je povinný pri vrátení faktúry uviesť dôvod vrátenia. Poskytovateľ je povinný zaslať objednávateľovi opravený doklad. Lehota splatnosti faktúry, ktorá je 60 dní, začína v tomto prípade plynúť až okamihom doručenia opravenej faktúry, resp. faktúry, ktorá spĺňa náležitosti daňového dokladu.
12. V prípade neuhradenia dohodnutej ceny v lehote jej splatnosti, poskytovateľ je oprávnený vyúčtovať objednávateľovi úrok z omeškania vo výške podľa ustanovení § 369 ods. 2 zákona č. 513/1991 Zb. Obchodný zákonník v znení neskorších predpisov, v spojení s § 1 ods. 1 nariadenia vlády č. 21/2013 Z. z., ktorým sa vykonávajú niektoré ustanovenia Obchodného zákonníka.
13. Objednávateľ je oprávnený uplatniť si zmluvnú pokutu vo výške 0,3% z ceny neposkytnutého servisu za každý, aj začatý deň omeškania v prípade, že poskytovateľ nedodrží zmluvne dohodnutú lehotu, najmenej však vo výške 30,- eur. Daná zmluvná pokuta sa bude aplikovať aj na nedodržanie lehôt uvedených v čl. IV bod 5., 6. a 7. tejto zmluvy. Tým nie je dotknuté právo objednávateľa na náhradu škody, ktorá mu vznikla nedodržaním dohodnutého termínu plnenia.
14. Objednávateľ je oprávnený uplatniť si zmluvnú pokutu vo výške 500,- eur za každé jednotlivé porušenie v prípade, že poskytovateľ nezabezpečí ekologickú likvidáciu náhradných dielov, ktoré môžu byť vnímané ako nebezpečný odpad, prípadne nedoručí kópiu potvrdenia o ekologickej likvidácii vymenených náhradných dielov objednávateľovi. Uplatnením zmluvnej pokuty však nie je dotknutá povinnosť poskytovateľa splniť povinnosť ekologickej likvidácie.
15. Poskytovateľ sa zaväzuje, že si nebude voči objednávateľovi nárokovať iné, než vyššie uvedené sankcie.

**Článok VII.**

**Odovzdanie a prevzatie servisných prác**

1. Objednávateľ je povinný zabezpečiť prevzatie servisných prác vykonaných na základe tejto zmluvy a požiadavky objednávateľa na to určenou oprávnenou osobou.
2. Osobami oprávnenými podpísať Protokol o odovzdaní a prevzatí servisných prác alebo vykonaní preventívnej prehliadky a údržby sú za poskytovateľa servisný pracovník, ktorý práce vykonal a za objednávateľa zodpovedná osoba určená objednávateľom.
3. Po každom plnení predmetu zmluvy bude vypracovaný písomný záznam, ktorý bude obsahovať najmä:
* obchodné mená oboch zmluvných strán
* mená zástupcov oboch zmluvných strán, ktorí sa zúčastňujú preberacieho konania;
* miesto a čas preberacieho konania;
* súpis činností, ktoré poskytovateľ vykonal v rámci servisného zásahu alebo preventívnej prehliadky;

**Článok VIII.**

**Záručná doba a zodpovednosť za vady**

1. Poskytovateľ zodpovedá za vady plnenia vykonané na základe tejto zmluvy v zmysle ustanovenia § 560 a nasl. Obchodného zákonníka.
2. Poskytovateľ poskytne objednávateľovi záruku na nové náhradné diely zariadenia, dodané v súvislosti s výkonom servisnej činnosti, v trvaní ~~24~~ 6 mesiacov, s výnimkou, ak je kratšia záručná lehota stanovená výrobcom náhradného dielu vzhľadom na povahu náhradného dielu a ak je to u tohto typu diela obvyklé.
3. Na činnosti, ktoré budú vykonané v rámci pravidelnej údržby a na prácu servisného zásahu poskytovateľ poskytuje záruku v trvaní 3 mesiacov. Záručná doba začína plynúť podpísaním protokolu o odovzdaní a prevzatí prác príslušného plnenia v zmysle tejto zmluvy.
4. Záruka sa vylučuje v týchto prípadoch:
5. zničenie alebo poškodenie zariadenia nesprávnym zaobchádzaním objednávateľa,
6. zničenie alebo poškodenie zariadenia živelnou udalosťou,
7. zničenie alebo poškodenie nesprávnou obsluhou objednávateľa,
8. poškodenie alebo zničenie zariadenia neodborným zásahom objednávateľa alebo tretej osoby
9. poškodenia alebo zničenia vplyvom poruchy iného zariadenia, ktoré je k zariadeniu pripojené, bez odsúhlasenia zhotoviteľa
10. ak objednávateľ neumožní prístup k zariadeniam v prípade ich poruchy,
11. skrat alebo iné objednávateľom zavinené pôsobenie elektrického prúdu (napr.: prepätie, mechanické namáhanie spôsobené elektrickým prúdom, vadou izolácie – pokiaľ nebola spôsobená vadnou montážou alebo dodávkou zhotoviteľa, indukciou, výpadkom elektrického prúdu a pod.),
12. poškodenie vodou z vodovodných zariadení,
13. poškodenie pádom alebo vniknutím cudzieho predmetu, ktorý nie je súčasťou zariadenia.
14. Poskytovateľ garantuje uptime zariadení: minimálne D= 95% pričom pre výpočet percentuálnej funkčnosti sa ako základ berie počet kalendárnych dní v roku.

 Výpočet parametra D – dostupnosti prevádzky zariadení je nasledovná:

 (T – V)

 D = --------- x 100

 T

D – dostupnosť prevádzky zariadení v percentách

T – počet prevádzkových hodín za sledované obdobie jedného kalendárneho roka prevádzky, počítané ako počet kalendárnych dní v roku \* 24 hodín

V – výpadok prevádzky zariadení v hodinách počas sledovaného obdobia jedného kalendárneho roka prevádzky, pričom výpadkom prevádzky zariadení sa rozumie taký prevádzkový stav zariadení, kedy v dôsledku výskytu vady na týchto zariadeniach je nedostupná alebo chybná funkčnosť jednej alebo viacerých funkcionalít zariadení nevyhnutných na jeho používanie dohodnutým spôsobom popísaným v dodanej prevádzkovej dokumentácii, pričom chybná alebo nedostupná funkcionalita má negatívne dopady na činnosť zariadení a nie je možné použiť zariadenia vôbec alebo v požadovanej kvalite, alebo v požadovanom rozsahu.

Zmluvné strany sa dohodli, že v prípade nedodržania minimálnej dostupnosti prevádzky zariadení uvedenej v tejto zmluve, má objednávateľ právo uplatniť nárok na náhradu škody a ušlého zisku v tomto rozsahu:

Ak D je v danom kalendárnom roku menej ako 95 % vzniká objednávateľovi nárok na náhradu škody a ušlého zisku vypočítaného dosadením hodnôt do nasledovného vzorca:

N = (DD – DV) x PV x PP, v ktorom

N je výška nároku na náhradu škody a náhradu ušlého zisku v eurách;

DD je 5 % počtu dní, počas ktorých môže mať zariadenie výpadok v kalendárnom roku (t.j. rozdiel medzi 100% dostupnosťou zariadenia v roku a povoleným minimálnym parametrom dostupnosti zariadení stanoveným na 95%). Počet dní sa určí vzorcom (5% z T)/24, pričom T je počet prevádzkových hodín za sledované obdobie jedného kalendárneho roka prevádzky zariadení;

DV je počet dní výpadku zariadení, pričom tento údaj sa vypočíta vzorcom (V/24), pričom V je výpadok prevádzky zariadení v hodinách počas sledovaného obdobia jedného kalendárneho roka prevádzky zariadení;

PV je priemerný denný počet výkonov, ktorý sa určí ako počet výkonov, ktoré boli na zariadení urobené a vyúčtované za čas trvania prevádzky zariadenia počas príslušného kalendárneho roka,

PP je priemerná platba za 1 výkon urobený na zariadení v eurách prijatá objednávateľom, ktorá sa určí ako podiel počtu výkonov urobených na zariadení v príslušnom kalendárnom roku a súčtu sumy prijatých platieb za všetky výkony urobené na zariadení v príslušnom kalendárnom roku.

Uplatnenie nároku na náhradu škody a ušlého zisku sa uplatňuje na základe vyhodnotenia dostupnosti prevádzky zariadení vždy za predchádzajúci kalendárny rok trvania servisnej zmluvy. Prvým obdobím, za ktoré sa vyhodnocuje dostupnosť prevádzky zariadenia je obdobie začínajúce kalendárnym dňom nasledujúcim po dni účinnosti servisnej zmluvy a končiace 31. decembrom kalendárneho roka v ktorom začal poskytovateľ vykonávať pozáručný servis a pravidelnú údržbu zariadení. Nasledujúce obdobia vždy začínajú 1. januárom daného kalendárneho roka platnosti servisnej zmluvy a končia 31. decembrom daného kalendárneho roka alebo dňom ukončenia platnosti servisnej zmluvy ak zmluva skončí platnosť pred 31. decembrom daného kalendárneho roka.

**Článok IX.**

**Zodpovednosť za škodu**

1. Ak poruší jedna zmluvná strana svoje povinnosti alebo akýkoľvek záväzok vyplývajúci z tejto zmluvy, je povinná nahradiť škodu tým spôsobenú druhej zmluvnej strane. Za škodu sa považuje skutočná škoda, ušlý zisk a náklady vzniknuté poškodenej zmluvnej strane v súvislosti so škodovou udalosťou. Za škodu sa nepovažuje nepriama alebo následná škoda.
2. Zmluvná strana, ktorá porušila svoju povinnosť alebo akýkoľvek záväzok vyplývajúci z tejto zmluvy, sa môže zbaviť zodpovednosti na náhradu škody, ak preukáže, že k porušeniu povinnosti alebo akéhokoľvek záväzku, vyplývajúceho z tejto zmluvy, došlo v dôsledku okolností vylučujúcich zodpovednosť.
3. Ak ktorákoľvek zmluvná strana vznesie nárok voči druhej zmluvnej strane, ktorý sa následne ukáže ako neopodstatnený, je zmluvná strana, ktorá vzniesla neúspešný nárok, povinná nahradiť druhej zmluvnej strane všetky náklady, ktoré vynaložila na obranu voči takémuto nároku.
4. Ak porušenie povinností alebo akéhokoľvek záväzku vyplývajúceho z tejto zmluvy spôsobila tretia strana (subdodávateľ), ktorej povinná zmluvná strana zverila plnenie svojej zmluvnej povinnosti alebo záväzku, je u povinnej zmluvnej strany vylúčená zodpovednosť za škodu len v prípade, ak by k vzniku škody došlo v dôsledku okolností vylučujúcich zodpovednosť.

**Článok X.**

**Postúpenie a započítanie pohľadávok**

1. Zmluvné strany sa dohodli, že akékoľvek pohľadávky, ktoré eviduje poskytovateľ voči objednávateľovi, nie je možné v zmysle § 525 ods. 2 zákona č. 40/1964 Zb. Občianskeho zákonníka, postúpiť na tretiu osobu bez predchádzajúceho súhlasu objednávateľa.
2. Na predchádzajúci písomný súhlas objednávateľa s postúpením pohľadávky na tretiu osobu sa v zmysle Príkazu ministra zdravotníctva SR č, 7/2017 zo dňa 25. Septembra 2017, vyžaduje predchádzajúci písomný súhlas Ministerstva zdravotníctva SR.
3. V prípade ak poskytovateľ postúpi pohľadávky na tretiu osobu v rozpore s týmto ustanovením zmluvy, je takéto postúpenie podľa ustanovenia § 39 zákona č. 40/1964 Zb. Občianskeho zákonníka neplatné.
4. Poskytovateľ berie na vedomie, že započítanie pohľadávok štátu je možné len na základe písomnej dohody o započítaní pohľadávok štátu, a to v zmysle § 8 zákona č. 374/2014 Z.z. o pohľadávkach štátu v znení neskorších zmien a doplnení.

**Článok XI.**

**Trvanie a skončenie zmluvy**

1. Táto zmluva sa uzatvára na dobu určitú a to na 36 mesiacov odo dňa nadobudnutia jej účinnosti.
2. Táto zmluva skončí uplynutím času, na ktorý bola dojednaná.
3. Túto zmluvu je možné ukončiť aj na základe vzájomnej dohody oboch zmluvných strán k dátumu, ktorý si dohodnú.
4. Táto zmluva môže byť vypovedaná ktoroukoľvek zo zmluvných strán bez udania dôvodu alebo z dôvodov výslovne uvedených v tejto zmluve. Výpovedná lehota je 6 mesiacov a začína plynúť prvým dňom mesiaca nasledujúceho po doručení písomnej výpovede druhej zmluvnej strane ak nie je v tejto zmluve uvedené inak.
5. Objednávateľ je oprávnený vypovedať túto zmluvu z dôvodu vyradenia zariadenia, na ktoré sa poskytuje servis, z evidencie a to s 1 mesačnou výpovednou lehotou, ktorá začína plynúť nasledujúcim dňom po doručení písomnej výpovede druhej zmluvnej strane.
6. Zmluvné strany sa dohodli, že zásahy úradných miest a zásahy vis maior, ktorých dôsledkom je nemožnosť plnenia tejto zmluvy niektorou zo zmluvných strán, sú dôvodom pre ukončenie zmluvy. Ak v tomto prípade nedôjde k dohode zmluvných strán o ukončení zmluvy, ktorákoľvek zo zmluvných strán je oprávnená od zmluvy odstúpiť.
7. Ak zmluvná strana poruší podstatným spôsobom povinnosť vyplývajúcu z tejto zmluvy, druhá strana môže od zmluvy odstúpiť bez zbytočného odkladu po tom, čo sa o tomto porušení dozvedela. Za podstatné porušenie povinnosti sa považuje najmä: opakované omeškanie servisného technika s neposkytnutím služby a omeškanie objednávateľa s úhradou faktúry o viac ako dva po sebe idúce mesiace.
8. Pre vylúčenie akýchkoľvek pochybností zmluvné strany berú na vedomie, že skončenie tejto zmluvy nemá vplyv na plnenie objednávok, ktoré boli vystavené a potvrdené pred jej skončením.
9. V prípade ak bude táto zmluva ukončená v priebehu kalendárneho mesiaca, poskytovateľ má nárok len na úhradu alikvotnej čiastky za servis podľa počtu kalendárnych dní trvania zmluvy v danom mesiaci.

**Článok XII.**

**Záverečné ustanovenia**

1. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv SR.
2. Podmienky tejto zmluvy boli dohodnuté v súlade s legislatívou platnou na území SR. Všetky spory vyplývajúce z tejto zmluvy alebo vzniknuté v súvislosti s ňou, budú zmluvné strany riešiť predovšetkým vzájomnou dohodou. Ak k dohode nedôjde, predložia spory na výlučné a konečné rozhodnutie súdu príslušnému v zmysle zákona č. 160/2015 Z.z. Civilného sporového poriadku v znení neskorších predpisov.
3. Meniť alebo doplňovať text tejto zmluvy je možné len formou písomných dodatkov k zmluve, pri dodržaní ustanovení § 18 ZoVO, ktorý bude podpísaný oboma zmluvnými stranami. Tieto dodatky sú neoddeliteľnou súčasťou tejto zmluvy.
4. Zmluvné vzťahy neupravené touto zmluvou sa v plnom rozsahu riadia ustanoveniami Obchodného zákonníka a inými všeobecne záväznými právnymi predpismi platnými na území Slovenskej republiky.
5. Zmluva je vyhotovená v troch vyhotoveniach, z ktorých poskytovateľ si ponechá jedno vyhotovenie zmluvy a  objednávateľ si ponechá dve vyhotovenia zmluvy.
6. Zmluvné strany vyhlasujú, že si túto zmluvu prečítali, jej obsahu, ktorý považujú za určitý a zrozumiteľný, porozumeli a tento vyjadruje ich slobodnú a vážnu vôľu zbavenú akýchkoľvek omylov, na dôkaz čoho pripájajú svoje podpisy.
7. Neoddeliteľnou súčasťou tejto servisnej zmluvy sú:

Príloha č.1 – Podrobný opis predmetu zákazky

Príloha č.2 – Cenová ponuka

Príloha č.3 – Vyhlásenie uchádzača o subdodávkach

 **Objednávateľ: Poskytovateľ:**

 V Banskej Bystrici, dňa ....................... V ....................., dňa .....................

|  |
| --- |
|  ......................................................... .............................................. |
|  **Ing. Miriam Lapuníková, MBA**   riaditeľka    |
|  |